CELEX: 62016CA0559
Language: et
Date: 2017-11-06 00:00:00
Title: Kohtuasi C-559/16: Euroopa Kohtu (kaheksas koda) 7. septembri 2017. aasta otsus (Amtsgericht Hamburgi eelotsusetaotlus – Saksamaa) – Birgit Bossen, Anja Bossen, Gudula Gräßmann versus Brussels Airlines SA/NV (Eelotsusetaotlus — Transport — Määrus (EÜ) nr 261/2004 — Artikli 7 lõige 1 — Ühiseeskirjad lennureisist mahajätmise korral ning lendude tühistamise või pikaajalise hilinemise eest reisijatele antava hüvitise ja abi kohta — Mitmel segmendil teostatud lend — Arvessevõetava „vahemaa“ mõiste)

6.11.2017   
            
            
               ET
            
            
               Euroopa Liidu Teataja
            
            
               C 374/8
            
         Euroopa Kohtu (kaheksas koda) 7. septembri 2017. aasta otsus (Amtsgericht Hamburgi eelotsusetaotlus – Saksamaa) – Birgit Bossen, Anja Bossen, Gudula Gräßmann versus Brussels Airlines SA/NV
   (Kohtuasi C-559/16) (1)
   
   ((Eelotsusetaotlus - Transport - Määrus (EÜ) nr 261/2004 - Artikli 7 lõige 1 - Ühiseeskirjad lennureisist mahajätmise korral ning lendude tühistamise või pikaajalise hilinemise eest reisijatele antava hüvitise ja abi kohta - Mitmel segmendil teostatud lend - Arvessevõetava „vahemaa“ mõiste))
   (2017/C 374/11)
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Hamburg
   
      Põhikohtuasja pooled
   
   
      Hagejad: Birgit Bossen, Anja Bossen, Gudula Gräßmann
   
      Kostja: Brussels Airlines SA/NV
   
      Resolutsioon
   
   Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artikli 7 lõiget 1 tuleb tõlgendada nii, et ümberistumistega lennuühenduste puhul hõlmab mõiste „vahemaa“ üksnes vahemaad esimese väljumiskoha ja lõppsihtkoha vahel, mida mõõdetakse vahemaa mõõtmise suurringjoone meetodil, ning seda sõltumata tegelikult läbitud lennutrajektoorist.
   
      (1)  ELT C 53, 20.2.2017.